Masaru Nagaoka

Masaru Nagaoka (japansk: 長岡　勝) (født 6. august 1962 i OtaruSports Reference: [Masaru Nagaoka (olympiaresultater, besøkt 20. juni 2017) ) er en japansk tidligere skihopper som konkurrerte internasjonalt i årene 1979-1990.

Han deltok i junior-VM i Mont-Sainte-Anne i 1979 og Örnsköldsvik i 1980, og fikk 27. og en sterk 4. plass. I VM i skiflyging i Oberstdorf i 1981 ble han nummer 48 av 50 deltakere.Adam Kwieciński: Masaru Nagaoka (hoppresultater, besøkt 20. juni 2017) Samme år ble han japansk juniormester i både stor og normalbakke.Japans skiforbund: Skiresultater 1981, nasjonale mesterskap (besøkt 20. juni 2017) Han deltok i universiaden i Sofia (Borovets) i 1983 og Belluno i 1985, og kom på 16. og 12. plass. I lag-VM i Engelberg i 1984 var han på Japans lag som ble nummer 13 og nest sist.

Nagaoka deltok i OL i Sarajevo i 1984 og Calgary i 1988, med 22. plass i normalbakken i 1984 som beste individuelle plassering. I løpet av sju sesonger greide han bare tre ganger å komme blant de 15 beste i verdenscuprenn og ta poeng i verdenscupen. Alle gangene var i 1987, der 8.-plassen i normalbakken i Sapporo 24. januar 1987 var hans beste resultat og bidro til at han ble nummer 37 sammenlagt sesongen 1986/87. Hans beste sammenlagtplassering i den tysk-østerrikske hoppuka var 58. plass i 1982/83.

OL-plasseringer:
 År 1984 1988 Sted Sarajevo Calgary Stor bakke 43 48 Normalbakke 22 25 Lagkonkurranse 11

Sammenlagtplasseringer i den tysk-østerrikske hoppuka:
 År 1979/80 1980/81 1981/82 1982/83 1986/87 Plassering 68 66 58 69 79

Referanser

 Eksterne lenker 


Kategori:Japanske skihoppere
Kategori:Personer fra prefekturet Hokkaido
Kategori:Skihoppere under Vinter-OL 1984
Kategori:Deltakere for Japan under Vinter-OL 1984
Kategori:Skihoppere under Vinter-OL 1988
Kategori:Deltakere for Japan under Vinter-OL 1988